
LOGICĂ 


Logica: ştiinţa care se ocupă cu studiul formelor propoziţionale şi al 
argumentelor în propoziţii de diferite forme. 


Opinia: propoziţie pe care cineva o consideră adevărată. 
Propoziţie adevărată: propoziţie care corespunde unei anumite 
realităţi. 


Exercițiu: 

Ce este minciuna? 

Minciuna este o propoziţie intenţionat falsă, spusă în cunoştinţă de 
cauză, iar cel care o spune încalcă un cod de norme şi valori la care a 
aderat. 

(Această definiţie se poate obţine, din aproape în aproape, prin 
argumentare. Ea include un predicat logic: "falsă", un predicat epistemic: 
"în cunoştinţă de cauză", şi un predicat axiologic: "cod de norme şi valori". 
Un predicat este o proprietate.) 


Argumentarea este un proces prin care, de la unele propoziţii 
numite premise, se trece la o propoziţie numită concluzie ("opinie în 
favoarea"). 

Argumentarea se desfăşoară în minte şi este netransferabilă. 
Rezultatul unui astfel de proces (de argumentare) se numeşte argument 
(sau raţionament). 


Argumentul este o mulţime de propoziţii între care despre unele, 
numite premise, se pretinde că întemeiază (sprijină) o altă propoziţie 
numită concluzie. Altfel spus, un argument este o mulţime de propoziţii 
între care despre una numită concluzie se pretinde că decurge din 
celelalte propoziţii, numite premise. 

Argumentul este impersonal şi transferabil. 


Cum se identifică prezenţa unui argument? 


Notăm cu P premisele (P1, P2, ...Pn) şi cu C concluzia. 


"Deci" se numeşte indicator de concluzie standard; poate fi înlocuit 
prin: "aşadar", "prin urmare" şi altele. 


"Deoarece" se numeşte indicator de premisă. Atît "deci", cît şi 
"deoarece", şi sinonimele lor, se numesc indicatori logici. Prezenţa lor nu 
este o condiţie necesară, nici o condiţie suficientă pentru existenţa unui 
argument. Ambele tipuri de indicatori logici pot să apară în acelaşi 
argument, în următoarea formă: 


N.B. Un argument = o concluzie + cel puţin o premisă. 
Un argument se poate simboliza astfel: 

P1 

P2 

Pn 

C 


Linia dintre premise şi concluzie, în acest caz, înlocuieşte 
indicatorul de concluzie. 


Structura generală a unui argument 


se pretinde că sprijină concluzia şi sunt fapte 
cunoscute 


fapt necunoscut celui căruia i se adresează 
argumentul. 


Exemplu: 
Am întîrziat, deoarece am fost reținut la decanat. 


Acesta nu este un argument, întrucît ceea ce precede indicatorul 
logic de premisă "deoarece" este faptul cunoscut şi deci nu poate fi 
concluzie, iar ceea ce urmează lui "deoarece" este faptul necunoscut şi 
deci nu poate fi premisă. Exemplul de mai sus este o explicaţie. 


Dacă pretenția menţionată în definiţia argumentului este 
îndreptăţită, se spune că argumentul este logic corect. Dacă nu, se spune 
că argumentul este logic incorect. 

Exemplu: 

Anca este fiica medicului Popescu. Deci medicul Popescu este tatăl 
Ancăi. 


Acesta nu este un argument logic corect. Medicul Popescu ar putea 
fi mama! 


